ประกาศสำนักงานปลัดสำนักนายกรัฐมนตรีเรื่องโครงสร้างการจัดองค์กรในการดำเนินงาน สรุปอำนาจหน้าที่ที่สำคัญวิธีการดำเนินงานและสถานที่ติดต่อเพื่อขอรับข้อมูลข่าวสาร[๑] ตามที่ได้มีประกาศสำนักงานปลัดสำนักนายกรัฐมนตรีเรื่อง โครงสร้างการจัดองค์กรในการดำเนินงาน สรุปอำนาจหน้าที่ที่สำคัญวิธีการดำเนินงาน และสถานที่ติดต่อเพื่อขอรับข้อมูลข่าวสาร ลงวันที่ ๓๑ กรกฎาคมพ.ศ. ๒๕๔๙ และประกาศสำนักงานปลัดสำนักนายกรัฐมนตรี เรื่อง โครงสร้างการจัดองค์กรในการดำเนินงาน สรุปอำนาจหน้าที่ที่สำคัญวิธีการดำเนินงาน และสถานที่ติดต่อเพื่อขอรับข้อมูลข่าวสาร (ฉบับที่ ๒)ลงวันที่ ๑๖ กุมภาพันธ์ พ.ศ. ๒๕๕๒ นั้นโดยที่สำนักงานปลัดสำนักนายกรัฐมนตรีได้มีหน่วยงานที่จัดตั้งขึ้นตามกฎหมายตามกฎกระทรวงแบ่งส่วนราชการสำนักงานปลัดสำนักนายกรัฐมนตรีสำนักนายกรัฐมนตรี พ.ศ. ๒๕๔๙ และมีหน่วยงานเพิ่มเติมใหม่ตามกฎกระทรวงแบ่งส่วนราชการสำนักงานปลัดสำนักนายกรัฐมนตรีสำนักนายกรัฐมนตรี (ฉบับที่ ๒) พ.ศ. ๒๕๕๖รวมทั้งมีการจัดแบ่งหน่วยงานภายในใหม่ตามมติ อ.ก.พ.สำนักนายกรัฐมนตรี ครั้งที่ ๕/๒๕๕๖ เมื่อวันที่ ๒๖ พฤศจิกายน ๒๕๕๖ ครั้งที่ ๑/๒๕๕๗เมื่อวันที่ ๒๘ กุมภาพันธ์ ๒๕๕๗ ครั้งที่ ๑/๒๕๕๘ เมื่อวันที่ ๑ พฤษภาคม๒๕๕๘และมีการเปลี่ยนแปลงข้อมูลการติดต่อเพื่อขอรับคำปรึกษาเกี่ยวกับการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ จึงออกประกาศไว้ ดังต่อไปนี้ข้อ๑ ให้ยกเลิก๑.๑ประกาศสำนักงานปลัดสำนักนายกรัฐมนตรี เรื่อง โครงสร้างการจัดองค์กรในการดำเนินงานสรุปอำนาจหน้าที่ที่สำคัญ วิธีการดำเนินงานและสถานที่ติดต่อเพื่อขอรับข้อมูลข่าวสาร ลงวันที่ ๓๑ กรกฎาคม พ.ศ. ๒๕๔๙๑.๒ประกาศสำนักงานปลัดสำนักนายกรัฐมนตรี เรื่อง โครงสร้างการจัดองค์กรในการดำเนินงานสรุปอำนาจหน้าที่ที่สำคัญ วิธีการดำเนินงานและสถานที่ติดต่อเพื่อขอรับข้อมูลข่าวสาร (ฉบับที่ ๒) ลงวันที่ ๑๖ กุมภาพันธ์ พ.ศ.๒๕๕๒ข้อ๒สำนักงานปลัดสำนักนายกรัฐมนตรีมีอำนาจหน้าที่ โครงสร้างและการจัดองค์กรในการดำเนินงาน ดังนี้๒.๑อำนาจหน้าที่๒.๑.๑ภารกิจเกี่ยวกับราชการประจำทั่วไปของนายกรัฐมนตรี และสำนักนายกรัฐมนตรีการติดตามและประเมินผลการปฏิบัติราชการ การปฏิบัติภารกิจพิเศษและราชการที่คณะรัฐมนตรีมิได้กำหนดให้เป็นหน้าที่ของกรมใดกรมหนึ่งในสังกัดสำนักนายกรัฐมนตรีโดยเฉพาะรวมทั้งกำกับ และเร่งรัดการปฏิบัติราชการของส่วนราชการและรัฐวิสาหกิจในสังกัดสำนักนายกรัฐมนตรีให้เป็นไปตามนโยบายแนวทางและแผนการปฏิบัติราชการของสำนักนายกรัฐมนตรียกเว้นราชการของส่วนราชการที่อยู่ในบังคับบัญชาขึ้นตรงต่อนายกรัฐมนตรี๒.๑.๒กำหนดแนวทางและแผนปฏิบัติราชการของสำนักนายกรัฐมนตรีให้สอดคล้องกับแผนพัฒนาเศรษฐกิจและสังคมแห่งชาตินโยบายของรัฐบาล และนโยบายของนายกรัฐมนตรี รวมทั้งติดตามและประเมินผลการปฏิบัติงานของส่วนราชการและรัฐวิสาหกิจในสังกัดสำนักนายกรัฐมนตรี๒.๑.๓อำนวยการ ประสานงาน กำกับ ติดตามผล การจัดงานเฉลิมพระเกียรติ งานกิจการพิเศษตามที่คณะรัฐมนตรีหรือนายกรัฐมนตรีมอบหมาย๒.๑.๔ดำเนินการเกี่ยวกับกฎหมายและระเบียบสำนักนายกรัฐมนตรีที่นายกรัฐมนตรีรัฐมนตรีประจำสำนักนายกรัฐมนตรี หรือปลัดสำนักนายกรัฐมนตรีเป็นผู้รักษาการหรืออยู่ในอำนาจหน้าที่ของนายกรัฐมนตรี หรือสำนักนายกรัฐมนตรีเป็นเจ้าของเรื่องรวมทั้งกฎหมายและระเบียบอื่นที่เกี่ยวข้อง๒.๑.๕ดำเนินการเกี่ยวกับการตรวจราชการของผู้ตรวจราชการสำนักนายกรัฐมนตรี ตรวจสอบ ติดตามประเมินผลสัมฤทธิ์ ส่งเสริมพัฒนาการตรวจราชการ ประสานการตรวจราชการและการจัดระบบข้อมูล การตรวจราชการรวมทั้งเร่งรัดและติดตามผลการปฏิบัติงานของหน่วยงาน กรณีเงินขาดบัญชีหรือเจ้าหน้าที่ทุจริตในทางการเงิน๒.๑.๖ดำเนินการตามระเบียบเกี่ยวกับการกำกับและติดตามการปฏิบัติราชการในภูมิภาค๒.๑.๗ดำเนินการตามกฎหมายว่าด้วยการกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น๒.๑.๘ดำเนินการตามกฎหมายว่าด้วยข้อมูลข่าวสารของราชการ๒.๑.๙เป็นศูนย์บริการประชาชน โดยรับเรื่องราวร้องทุกข์ ประมวลข้อเท็จจริงติดตามผลและเสนอความเห็นเกี่ยวกับปัญหาที่ประชาชนร้องทุกข์หรือร้องเรียนตลอดจนปัญหาความเดือดร้อนอื่นของประชาชนเพื่อประกอบการพิจารณาสั่งการของนายกรัฐมนตรี๒.๑.๑๐ดำเนินการเกี่ยวกับงานเสริมสร้างเอกลักษณ์ของชาติ๒.๑.๑๑บริหารจัดการเกี่ยวกับระบบเทคโนโลยีสารสนเทศและการสื่อสารของ สำนักนายกรัฐมนตรี๒.๒โครงสร้างและการจัดองค์กรในการดำเนินงาน๒.๒.๑ กองกลาง ประกอบด้วย ฝ่ายบริหารทั่วไปกลุ่มช่วยอำนวยการ ฝ่ายประชาสัมพันธ์ และ ฝ่ายวิเทศสัมพันธ์๒.๒.๒กองการเจ้าหน้าที่ ประกอบด้วย กลุ่มพัฒนาระบบงานอัตรากำลังและวางแผนกำลังคนกลุ่มพัฒนาระเบียบ บ.ท.ช. และบำเหน็จความชอบ กลุ่มพัฒนาบุคคลและเสริมสร้างวินัยกลุ่มสรรหาบรรจุแต่งตั้งและข้อมูลบุคคล กลุ่มสวัสดิการและเครื่องราชอิสริยาภรณ์และงานธุรการ๒.๒.๓กองคลัง ประกอบด้วย กลุ่มงานพัฒนาระบบงานคลัง กลุ่มงานบัญชีและตรวจสอบกลุ่มงานการเงินและกองทุน กลุ่มงานพัสดุและบริหารทรัพย์สิน และงานธุรการ๒.๒.๔ศูนย์เทคโนโลยีสารสนเทศและการสื่อสาร ประกอบด้วย กลุ่มงานแผนงานและบริการสารสนเทศกลุ่มงานบริหารเทคโนโลยีสารสนเทศและการสื่อสารกลุ่มงานบริหารระบบฐานข้อมูลสารสนเทศ และฝ่ายบริหารทั่วไป๒.๒.๕ ศูนย์บริการประชาชน ประกอบด้วยส่วนดำเนินการเรื่องราวร้องทุกข์ ๑ ส่วนดำเนินการเรื่องราวร้องทุกข์๒ ส่วนประสานมวลชนและองค์กรประชาชน ส่วนนิติการ ส่วนการมีส่วนร่วมของประชาชนส่วนแผนและประเมินผล และฝ่ายบริหารงานทั่วไป๒.๒.๖ สำนักกฎหมายและระเบียบกลาง ประกอบด้วย ส่วนกฎหมายส่วนระเบียบกลางกลุ่มงานอุทธรณ์การลงโทษ ส่วนกิจการสถานีวิทยุโทรทัศน์ระบบ UHF และฝ่ายบริหารงานทั่วไป๒.๒.๗สำนักงานคณะกรรมการการกระจายอำนาจให้แก่องค์กรปกครองส่วนท้องถิ่น ประกอบด้วยส่วนนโยบายและแผนการกระจายอำนาจ ส่วนกระจายอำนาจด้านการเงินการคลังส่วนประสานงานติดตามและประเมินผล กลุ่มงานกฎหมาย และฝ่ายบริหารงานทั่วไป๒.๒.๘ สำนักงานคณะกรรมการข้อมูลข่าวสารของราชการ ประกอบด้วยส่วนนโยบายและวิเคราะห์ส่วนงานวินิจฉัยอุทธรณ์ ส่วนดำเนินการเรื่องร้องเรียนและตอบข้อหารือส่วนส่งเสริมและเผยแพร่สิทธิรับรู้ข้อมูลข่าวสารกลุ่มงานพัฒนาระบบสารสนเทศข้อมูลข่าวสาร และฝ่ายบริหารทั่วไป๒.๒.๙สำนักงานเสริมสร้างเอกลักษณ์ของชาติ ประกอบด้วย ส่วนส่งเสริมเอกลักษณ์ของชาติส่วนวิชาการ ฝ่ายผลิตและเผยแพร่ และฝ่ายบริหารงานทั่วไป๒.๒.๑๐สำนักตรวจราชการ ประกอบด้วย ผู้ช่วยผู้ตรวจราชการ ส่วนแผนและข้อมูลการตรวจราชการส่วนประสานและพัฒนาระบบการตรวจราชการส่วนตรวจสอบและพัฒนาขีดสมรรถนะและศักยภาพหน่วยงานฝ่ายติดตามเงินขาดบัญชีและการทุจริต และฝ่ายบริหารงานทั่วไป๒.๒.๑๑สำนักแผนงานและกิจการพิเศษ ประกอบด้วย ส่วนยุทธศาสตร์และงบประมาณส่วนติดตามและประเมินผล ส่วนกิจการพิเศษ และฝ่ายบริหารงานทั่วไป๒.๒.๑๒กลุ่มตรวจสอบภายใน๒.๒.๑๓กลุ่มพัฒนาระบบการบริหาร๒.๒.๑๔ศูนย์ปฏิบัติการต่อต้านการทุจริต๒.๒.๑๕ สำนักงานคณะกรรมการกำกับและติดตามการปฏิบัติราชการในภูมิภาค๒.๒.๑๖สำนักงานขับเคลื่อนการพัฒนาตามปรัชญาของเศรษฐกิจพอเพียง๒.๒.๑๗สำนักงานโฉนดชุมชนข้อ๓ สรุปอำนาจหน้าที่ที่สำคัญและวิธีการดำเนินงานของหน่วยงานภายในสำนักงานปลัดสำนักนายกรัฐมนตรี มีดังนี้๓.๑กองกลาง๓.๑.๑ปฏิบัติงานสารบรรณของสำนักงานปลัดสำนักนายกรัฐมนตรี๓.๑.๒ดำเนินการเกี่ยวกับงานช่วยอำนวยการและงานเลขานุการของสำนักงานปลัดสำนักนายกรัฐมนตรีและงานประชาสัมพันธ์ของสำนักงานปลัดสำนักนายกรัฐมนตรี และของสำนักนายกรัฐมนตรี๓.๑.๓ดำเนินการอื่นใดที่มิได้กำหนดให้เป็นอำนาจหน้าที่ของส่วนราชการใดของสำนักงานปลัดสำนักนายกรัฐมนตรี๓.๑.๔ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๒กองการเจ้าหน้าที่๓.๒.๑จัดระบบงานและบริหารงานบุคคลของสำนักงานปลัดสำนักนายกรัฐมนตรี๓.๒.๒บริหารงานบุคคลที่อยู่ในอำนาจหน้าที่ของสำนักนายกรัฐมนตรี๓.๒.๓พัฒนาบุคลากรและวางแผนกำลังคนของสำนักนายกรัฐมนตรี๓.๒.๔ดำเนินการตามระเบียบสำนักนายกรัฐมนตรี ว่าด้วยบำเหน็จความชอบค่าทดแทนและการช่วยเหลือเจ้าหน้าที่และประชาชนผู้ปฏิบัติหน้าที่ราชการหรือช่วยเหลือราชการเนื่องในการป้องกันอธิปไตยและรักษาความสงบเรียบร้อยของประเทศและระเบียบสำนักนายกรัฐมนตรี ว่าด้วยการให้บำเหน็จความชอบเป็นกรณีพิเศษ๓.๒.๕ปฏิบัติงานร่วมกับหรือสนับสนุนการปฏิบัติงานของหน่วยราชการอื่นที่เกี่ยวข้องหรือที่ได้รับมอบหมาย๓.๓กองคลัง๓.๓.๑ดำเนินการเกี่ยวกับการเงิน การบัญชี การงบประมาณ การพัสดุอาคารสถานที่และยานพาหนะของสำนักงานปลัดสำนักนายกรัฐมนตรี๓.๓.๒ดำเนินงานเกี่ยวกับการเงิน การบัญชี การงบประมาณและการพัสดุที่อยู่ในอำนาจหน้าที่ของสำนักนายกรัฐมนตรี๓.๓.๓ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๔ศูนย์เทคโนโลยีสารสนเทศและการสื่อสาร๓.๔.๑จัดทำแผนแม่บทเทคโนโลยีสารสนเทศและการสื่อสารของสำนักงานปลัด สำนักนายกรัฐมนตรีและของสำนักนายกรัฐมนตรี๓.๔.๒ดำเนินการเกี่ยวกับการออกแบบ วางระบบและพัฒนาระบบเทคโนโลยีสารสนเทศและการสื่อสารของสำนักงานปลัดสำนักนายกรัฐมนตรีและของสำนักนายกรัฐมนตรี๓.๔.๓บริหารจัดการระบบเทคโนโลยีสารสนเทศและการสื่อสารของสำนักงานปลัดสำนักนายกรัฐมนตรีและของสำนักนายกรัฐมนตรี๓.๔.๔เป็นศูนย์ปฏิบัติการของสำนักงานปลัดสำนักนายกรัฐมนตรี และของสำนักนายกรัฐมนตรี๓.๔.๕ส่งเสริมและสนับสนุนเกี่ยวกับการบริหารสำนักงานอิเล็กทรอนิกส์๓.๔.๖ ให้คำปรึกษาแนะนำด้านเทคโนโลยีสารสนเทศและการสื่อสารแก่ส่วนราชการในสังกัด๓.๔.๗ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๕ศูนย์บริการประชาชน๓.๕.๑ดำเนินการเกี่ยวกับการร้องทุกข์ ร้องเรียนขอความเป็นธรรมและการขอความช่วยเหลือที่มีผู้ยื่นคำร้องต่อนายกรัฐมนตรี รองนายกรัฐมนตรีและรัฐมนตรีประจำสำนักนายกรัฐมนตรี รวมทั้งปัญหา ความเดือดร้อนของประชาชน๓.๕.๒ให้คำแนะนำเกี่ยวกับกฎหมายและการดำเนินคดีแก่ประชาชนที่มาขอความช่วยเหลือและขอคำแนะนำจากนายกรัฐมนตรีรองนายกรัฐมนตรี และรัฐมนตรีประจำสำนักนายกรัฐมนตรี๓.๕.๓ประสานงานเพื่อแก้ไขปัญหาและอำนวยความสะดวกแก่มวลชนที่มาพบหรือชุมนุมร้องเรียนต่อนายกรัฐมนตรีรองนายกรัฐมนตรี และรัฐมนตรีประจำสำนักนายกรัฐมนตรี๓.๕.๔ตรวจสอบเรื่องร้องเรียนในพื้นที่เพื่อแก้ไขปัญหาสำคัญที่เป็นกรณีเร่งด่วน๓.๕.๕ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๖สำนักกฎหมายและระเบียบกลาง๓.๖.๑เสนอความเห็นเพื่อประกอบการพิจารณาของนายกรัฐมนตรีในเรื่องและปัญหาต่าง ๆเกี่ยวกับกฎหมาย กฎ ระเบียบ และข้อบังคับในการปฏิบัติราชการ๓.๖.๒เสนอความเห็นเพื่อประกอบการพิจารณาสั่งการของนายกรัฐมนตรีเกี่ยวกับการดำเนินการทางวินัยการอุทธรณ์ และการร้องทุกข์ และขอความเป็นธรรมของข้าราชการตามกฎหมายว่าด้วยระเบียบข้าราชการประเภทต่างๆ รวมทั้งปัญหาด้านกฎหมาย ระเบียบ และมาตรการต่าง ๆ ที่ส่วนราชการเสนอ๓.๖.๓ดำเนินการเกี่ยวกับกฎหมายและระเบียบสำนักนายกรัฐมนตรีที่นายกรัฐมนตรีรัฐมนตรีประจำสำนักนายกรัฐมนตรี หรือปลัดสำนักนายกรัฐมนตรี เป็นผู้รักษาการ๓.๖.๔ดำเนินการเกี่ยวกับกฎหมายและระเบียบที่สำนักนายกรัฐมนตรีเป็นเจ้าของเรื่องรวมทั้งกฎหมายและระเบียบอื่นที่เกี่ยวข้อง งานนิติกรรมและสัญญา๓.๖.๕ดำเนินการเกี่ยวกับการบริหารสัญญาและกำกับกิจการสถานีวิทยุโทรทัศน์ระบบ UHF๓.๖.๖ดำเนินการเกี่ยวกับความรับผิดทางแพ่ง อาญา งานคดีปกครองและงานคดีอื่นที่อยู่ในอำนาจหน้าที่ของสำนักงานปลัดสำนักนายกรัฐมนตรี๓.๖.๗ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๗สำนักงานคณะกรรมการการกระจายอำนาจให้แก่องค์กรปกครองส่วนท้องถิ่น๓.๗.๑รับผิดชอบงานธุรการของคณะกรรมการการกระจายอำนาจให้แก่องค์กรปกครองส่วนท้องถิ่น๓.๗.๒รวบรวมข้อมูล ศึกษาและวิเคราะห์เกี่ยวกับการกระจายอำนาจให้แก่องค์กรปกครองส่วนท้องถิ่น และข้อมูลต่างๆ เกี่ยวกับงานของคณะกรรมการการกระจายอำนาจให้แก่องค์กรปกครองส่วนท้องถิ่น๓.๗.๓ร่วมมือและประสานงานกับราชการส่วนกลาง ราชการส่วนภูมิภาค องค์กรปกครองส่วนท้องถิ่นและรัฐวิสาหกิจ๓.๗.๔ติดตามและประเมินผลการปฏิบัติงานตามแผนตามที่คณะกรรมการการกระจายอำนาจให้แก่องค์กรปกครองส่วนท้องถิ่นหรือตามที่คณะกรรมการการกระจายอำนาจให้แก่องค์กรปกครองส่วนท้องถิ่นมอบหมาย๓.๗.๕ปฏิบัติหน้าที่อื่นตามที่กฎหมายกำหนดให้เป็นหน้าที่ของสำนักงานคณะกรรมการการกระจายอำนาจให้แก่องค์กรปกครองส่วนท้องถิ่นหรือตามที่คณะกรรมการการกระจายอำนาจ ให้แก่องค์กรปกครองส่วนท้องถิ่นมอบหมาย๓.๗.๖ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๘สำนักงานคณะกรรมการข้อมูลข่าวสารของราชการ๓.๘.๑ดำเนินการเกี่ยวกับข้อมูลข่าวสารของราชการตามกฎหมายว่าด้วยข้อมูลข่าวสารของราชการ๓.๘.๒ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย๓.๙สำนักงานเสริมสร้างเอกลักษณ์ของชาติ๓.๙.๑จัดทำนโยบายและแผนงานเกี่ยวกับการเสริมสร้างเอกลักษณ์ของชาติ และการเสริมสร้างความมั่นคงให้แก่สถาบันหลักของประเทศเพื่อเสนอคณะกรรมการเอกลักษณ์ของชาติและคณะรัฐมนตรีรวมทั้งติดตามและประเมินผลการปฏิบัติงานตามแผนงานดังกล่าว๓.๙.๒เสนอความเห็นต่อรัฐบาลเกี่ยวกับการประชาสัมพันธ์การเผยแพร่และการให้ความรู้แก่ประชาชนในเรื่องเอกลักษณ์ของชาติ๓.๙.๓ดำเนินการเกี่ยวกับงานเลขานุการคณะกรรมการเอกลักษณ์ของชาติ๓.๙.๔ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๑๐สำนักตรวจราชการ๓.๑๐.๑จัดทำแผนการตรวจราชการของผู้ตรวจราชการสำนักนายกรัฐมนตรี๓.๑๐.๒เป็นศูนย์ประสานการตรวจราชการประสานแผนและติดตามผลการตรวจราชการของผู้ตรวจราชการทุกกระทรวง ทบวง กรม๓.๑๐.๓ตรวจ ติดตาม ประเมินผลสัมฤทธิ์การดำเนินงาน พัฒนาขีดสมรรถนะและศักยภาพของหน่วยงาน๓.๑๐.๔ช่วยเหลือผู้ตรวจราชการสำนักนายกรัฐมนตรีในการปฏิบัติงานเกี่ยวกับการตรวจและติดตามผลการปฏิบัติราชการตามนโยบายของรัฐบาลและดำเนินการตามที่คณะรัฐมนตรีนายกรัฐมนตรี รองนายกรัฐมนตรี หรือรัฐมนตรีประจำสำนักนายกรัฐมนตรีมอบหมาย๓.๑๐.๕เร่งรัด และติดตามผลการปฏิบัติงานของหน่วยงานต่าง ๆ ในทุกกระทรวง ทบวง กรมเกี่ยวกับกรณีเงินขาดบัญชี หรือเจ้าหน้าที่ทุจริตในทางการเงินรวมทั้งการกำหนดมาตรการในการแก้ไขปัญหากรณีดังกล่าว๓.๑๐.๖พัฒนาการตรวจราชการ รวมทั้งการสร้างระบบสนับสนุนการตรวจราชการของผู้ตรวจราชการสำนักนายกรัฐมนตรีและการมีส่วนร่วมของประชาชน๓.๑๐.๗จัดทำรายงานสรุปผลการตรวจราชการของผู้ตรวจราชการสำนักนายกรัฐมนตรี๓.๑๐.๘ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๑๑สำนักแผนงานและกิจการพิเศษ๓.๑๑.๑เสนอแนวทางและแผนการปฏิบัติราชการของสำนักนายกรัฐมนตรีให้สอดคล้องกับแผนพัฒนาเศรษฐกิจและสังคมแห่งชาตินโยบายของรัฐบาล และนโยบายของนายกรัฐมนตรี๓.๑๑.๒จัดทำแผนปฏิบัติการของสำนักนายกรัฐมนตรี ประสานแผน ปฏิบัติงานและเสนอแนะในการตั้งและจัดสรรงบประมาณประจำปีของหน่วยงานในสังกัดสำนักนายกรัฐมนตรี๓.๑๑.๓กำกับ เร่งรัด ติดตาม และประเมินผลการปฏิบัติงานตามแผนงานและโครงการของหน่วยงานในสังกัดสำนักนายกรัฐมนตรี๓.๑๑.๔ อำนวยการ ประสานงาน กำกับ ติดตามผลการจัดงานเฉลิมพระเกียรติ งานกิจการพิเศษตามที่คณะรัฐมนตรีหรือนายกรัฐมนตรีมอบหมาย๓.๑๑.๕ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๑๒กลุ่มตรวจสอบภายใน๓.๑๒.๑ดำเนินการเกี่ยวกับการตรวจสอบด้านการบริหารการเงินและการบัญชีของสำนักงานปลัดสำนักนายกรัฐมนตรีและสำนักนายกรัฐมนตรียกเว้นส่วนราชการที่อยู่ในบังคับบัญชาขึ้นตรงต่อนายกรัฐมนตรี๓.๑๒.๒ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๑๓กลุ่มพัฒนาระบบบริหาร๓.๑๓.๑เสนอแนะและให้คำปรึกษาแก่ปลัดสำนักนายกรัฐมนตรีเกี่ยวกับยุทธศาสตร์การพัฒนาระบบราชการภายในสำนักงานปลัดสำนักนายกรัฐมนตรีและสำนักนายกรัฐมนตรียกเว้นส่วนราชการที่อยู่ในบังคับบัญชาขึ้นตรงต่อนายกรัฐมนตรี๓.๑๓.๒ติดตาม ประเมินผลและจัดทำรายงานเกี่ยวกับการพัฒนาระบบราชการภายในสำนักงานปลัดสำนักนายกรัฐมนตรีและสำนักนายกรัฐมนตรียกเว้นส่วนราชการที่อยู่ในบังคับบัญชาขึ้นตรงต่อนายกรัฐมนตรี๓.๑๓.๓ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆและหน่วยงานภายในสำนักงานปลัดสำนักนายกรัฐมนตรีและสำนักนายกรัฐมนตรี๓.๑๓.๔ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๑๔ศูนย์ปฏิบัติการต่อต้านการทุจริต๓.๑๔.๑เสนอแนะแก่ปลัดสำนักนายกรัฐมนตรีเกี่ยวกับการป้องกันและปราบปรามการทุจริตและประพฤติมิชอบของส่วนราชการในสังกัดสำนักนายกรัฐมนตรียกเว้นส่วนราชการที่อยู่ในบังคับบัญชาขึ้นตรง ต่อนายกรัฐมนตรีรวมทั้งจัดทำแผนปฏิบัติการป้องกันและปราบปรามการทุจริตและประพฤติมิชอบของส่วนราชการให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริตมาตรการป้องกันและปราบปรามการทุจริตภาครัฐ และนโยบายของรัฐบาลที่เกี่ยวข้องเสนอต่อปลัดสำนักนายกรัฐมนตรี๓.๑๔.๒ประสานงาน เร่งรัด และกำกับให้ส่วนราชการในสังกัดสำนักนายกรัฐมนตรี ยกเว้นส่วนราชการที่อยู่ในบังคับบัญชาขึ้นตรงต่อนายกรัฐมนตรีดำเนินการตามแผนปฏิบัติการป้องกันและปราบปรามการทุจริตและประพฤติมิชอบของส่วนราชการ๓.๑๔.๓รับข้อร้องเรียนเรื่องการทุจริตการปฏิบัติหรือละเว้นการปฏิบัติหน้าที่โดยมิชอบของเจ้าหน้าที่ในส่วนราชการสังกัดสำนักนายกรัฐมนตรียกเว้นส่วนราชการที่อยู่ในบังคับบัญชาขึ้นตรงต่อนายกรัฐมนตรีและส่งต่อไปยังส่วนราชการและหน่วยงานที่เกี่ยวข้อง๓.๑๔.๔คุ้มครองจริยธรรมตามประมวลจริยธรรมข้าราชการพลเรือน๓.๑๔.๕ประสานงาน เร่งรัด และ ติดตามเกี่ยวกับการดำเนินการตาม ๓.๑๔.๓ และ ๓.๑๔.๔และร่วมมือในการป้องกันและปราบปรามการทุจริตและประพฤติมิชอบกับส่วนราชการและหน่วยงานที่เกี่ยวข้อง๓.๑๔.๖ติดตาม ประเมินผล และจัดทำรายงานการป้องกันและปราบปรามการทุจริตและประพฤติมิชอบของส่วนราชการในสังกัดสำนักนายกรัฐมนตรียกเว้นส่วนราชการที่อยู่ในบังคับบัญชาขึ้นตรงต่อนายกรัฐมนตรีและการคุ้มครองจริยธรรม เสนอต่อปลัดสำนักนายกรัฐมนตรีและหน่วยงานที่เกี่ยวข้อง๓.๑๔.๗ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๓.๑๕สำนักงานคณะกรรมการกำกับและติดตามการปฏิบัติราชการในภูมิภาค๓.๑๕.๑ดำเนินการตามระเบียบเกี่ยวกับการกำกับและติดตามการปฏิบัติราชการในภูมิภาค๓.๑๕.๒ดำเนินการด้านงานธุรการและงานเลขานุการคณะกรรมการกำกับและติดตามการปฏิบัติราชการในภูมิภาคได้แก่ งานอำนวยการบริหารจัดการทรัพยากรในการกำกับติดตามการปฏิบัติราชการในภูมิภาคประสานการประชุมคณะกรรมการกำกับและติดตามการปฏิบัติราชการในภูมิภาค๓.๑๕.๓งานช่วยอำนวยการ ประสานงานและเป็นศูนย์กลางการประสานงาน ด้านสารสนเทศเกี่ยวกับการปฏิบัติราชการในภูมิภาคได้แก่ การจัดทำข้อเสนอแนะประกอบการพิจารณากำหนดนโยบาย กลยุทธ์และมาตรการในการกำกับติดตามการปฏิบัติราชการในภูมิภาค การอำนวยการประสานและสนับสนุนการกำกับ และติดตามการปฏิบัติราชการในพื้นที่ และการประสานงานด้านสารสนเทศเกี่ยวกับการปฏิบัติราชการในภูมิภาค๓.๑๖สำนักงานขับเคลื่อนการพัฒนาตามปรัชญาของเศรษฐกิจพอเพียง๓.๑๖.๑ดำเนินการสนับสนุนและส่งเสริมให้ชุมชนได้รับโอกาสในด้านต่าง ๆมีการบริหารจัดการและพัฒนาศักยภาพของชุมชนเพิ่มขึ้น๓.๑๖.๒ดำเนินการเพื่อเพิ่มศักยภาพและสนับสนุนผู้ว่างงาน ผู้ที่กำลังอยู่ในข่ายจะถูกเลิกจ้างงานผู้ถูกเลิกจ้างงาน และผู้สำเร็จการศึกษาใหม่ที่ยังไม่มีงานทำให้มีความรู้และทักษะ เพื่อพัฒนาความชำนาญเฉพาะทางในวิชาชีพต่าง ๆให้สามารถสร้างงาน สร้างรายได้ สร้างประโยชน์ให้แก่ชุมชนได้๓.๑๖.๓สนับสนุนผู้ว่างงาน ผู้ถูกเลิกจ้างงานและผู้สำเร็จการศึกษาใหม่ให้มีรายได้ในช่วงเวลาหนึ่งเพื่อใช้เวลาให้เกิดประโยชน์แก่ตนเอง สามารถหาทางเลือกใหม่ ๆในการเลือกประกอบอาชีพเพื่อรับผิดชอบตนเองและไม่เป็นภาระกับครอบครัวและสังคม๓.๑๗สำนักงานโฉนดชุมชน๓.๑๗.๑ดำเนินการสนับสนุนให้ภารกิจของคณะกรรมการประสานงานและจัดโฉนดชุมชนให้ประสบความสำเร็จในการดำเนินงานตามระเบียบสำนักนายกรัฐมนตรีว่าด้วยการจัดให้มีโฉนดชุมชน๓.๑๗.๒กำหนดหลักเกณฑ์และวิธีการในการดำเนินงานโฉนดชุมชนให้เป็นไปตามร่างระเบียบสำนักนายกรัฐมนตรี ว่าด้วยการจัดให้มีโฉนดชุมชนและพิจารณากำหนดพื้นที่เพื่อเป็นฐานข้อมูลในการจัดกลุ่มและเลือกพื้นที่เตรียมไว้ในการจัดให้มีโฉนดชุมชน๓.๑๗.๓เป็นฝ่ายเลขานุการคณะกรรมการประสานงานและจัดโฉนดชุมชน๓.๑๗.๔ประสานนโยบายการปฏิบัติระหว่างหน่วยงานของรัฐเกี่ยวกับการดำเนินงานโฉนดชุมชนให้สำเร็จตามกฎหมาย กฎ คำสั่งและมติคณะรัฐมนตรีที่เกี่ยวข้อง๓.๑๗.๕ติดตามประเมินผลการดำเนินการเกี่ยวกับการจัดโฉนดชุมชน๓.๑๗.๖ปฏิบัติหน้าที่อื่นตามที่คณะกรรมการประสานงานและจัดโฉนดชุมชนมอบหมายข้อ๔สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับสำนักงานปลัดสำนักนายกรัฐมนตรีข้อ ๔.๑[๒] ศูนย์ข้อมูลข่าวสารสำนักงานปลัดสำนักนายกรัฐมนตรีเป็นสถานที่ติดต่อขอรับข้อมูลข่าวสาร ตั้งอยู่ที่ ชั้น ๑อาคารส่วนอำนวยการกิจการเฉลิมพระเกียรติ สำนักงานปลัดสำนักนายกรัฐมนตรีทำเนียบรัฐบาล ถนนพิษณุโลก เขตดุสิต กรุงเทพมหานคร โทร ๐ ๒๒๘๓ ๔๗๖๓ ๖๕ เป็นสถานที่ติดต่อให้คำปรึกษาเกี่ยวกับการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ ตั้งอยู่ที่ ชั้น ๒ อาคารสำนักงานปลัดสำนักนายกรัฐมนตรีทำเนียบรัฐบาล ถนนนครปฐม เขตดุสิต กรุงเทพมหานคร โทร ๐ ๒๒๘๓ ๔๖๙๓ ๙๕, ๐ ๒๒๘๓ ๔๖๘๕ โทรสาร ๐ ๒๒๘๓ ๔๖๙๘ เว็บไซต์ วันที่ ๒๙ เมษายน พ.ศ. ๒๕๕๙พลตำรวจเอกเอก อังสนานนท์ปลัดสำนักนายกรัฐมนตรีประกาศสำนักงานปลัดสำนักนายกรัฐมนตรี เรื่องโครงสร้างการจัดองค์กรในการดำเนินงาน สรุปอำนาจหน้าที่ที่สำคัญวิธีการดำเนินงาน และสถานที่ติดต่อเพื่อขอรับข้อมูลข่าวสาร (ฉบับที่ ๒) พ.ศ.๒๕๖๐[๓]กัญฑรัตน์/ปริยานุช/จัดทำ๖มิถุนายน ๒๕๕๙นุสรา/ตรวจ๑๓กรกฎาคม ๒๕๕๙ปุณิกา/เพิ่มเติม๒๒มกราคม ๒๕๖๑[๑]ราชกิจจานุเบกษา เล่ม ๑๓๓/ตอนที่ ๔๒ ง/หน้า ๕๘/๒ มิถุนายน ๒๕๕๙[๒] ข้อ๔.๑ แก้ไขเพิ่มเติมโดยประกาศสำนักงานปลัดสำนักนายกรัฐมนตรีเรื่อง โครงสร้างการจัดองค์กรในการดำเนินงาน สรุปอำนาจหน้าที่ที่สำคัญ วิธีการดำเนินงานและสถานที่ติดต่อเพื่อขอรับข้อมูลข่าวสาร (ฉบับที่ ๒) พ.ศ. ๒๕๖๐[๓]ราชกิจจานุเบกษา เล่ม ๑๓๔/ตอนที่ ๘๘ ง/หน้า ๗/๒พฤศจิกายน ๒๕๖๐